
                    JUDEŢUL TULCEA                                                                             Anexa
CONSILIUL LOCAL AL COMUNEI C.A.ROSETTI                           la HCL nr.17 din 28.09.2023
PLANUL

DE ACȚIUNE PE TIMPUL IERNII 2023 – 2024 ÎN COMUNA C.A. ROSETTI, JUDEȚUL TULCEA

Având în vedere nivelul de gravitate al situaţiilor de urgenţă care pot fi generate de manifestarea fenomenelor meteorologice periculoase specifice iernii, care au un impact major asupra căilor rutiere, a serviciilor de utilități publice, precum și a aprovizionării populației cu produse de strictă necesitate, se impune elaborarea prezentului Plan de acțiune pe timpul iernii 2023 - 2024.
Importanța economico-socială a menţinerii drumurilor în stare de viabilitate pe timpul iernii impune stabilirea unui program cu măsuri precise de acţiune a utilajelor și a oamenilor angrenaţi în prevenirea şi combaterea înzăpezirii drumurilor publice.

Astfel, pentru gestionarea situațiilor de urgență care pot fi create de fenomene meteo periculoase specifice iernii, se vor întreprinde următoarele măsuri :

A. În momentul luării la cunoștință de prognoza meteo nefavorabilă privind incidența de manifestare a fenomenelor meteo periculoase specifice iernii transmisă de INMH, CJSU Tulcea sau ISU Tulcea, Comitetul Local pentru Situații de Urgență prin SVSU al comunei C.A. Rosetti, va executa:
1. Avertizarea populaţiei din comună cu privire la fenomenele meteo periculoase specifice iernii prognozate ;

2. Verificarea şi pregătirea utilajelor, a altor mijloace de intervenţie, precum şi a carburantului necesar pentru acţiunile de deszăpezire ;

3. Planificarea şi pregătirea logisticii, resurselor materiale și de transport necesare ;

4. Verificarea stocurilor de alimente disponibile la agenții economici locali;
5. Pregătirea și verificarea spațiilor de evacuare / cazare.

6. Asigurarea capacităţii de localizare şi de stingere a incendiilor ;

B. În momentul producerii / manifestării fenomenelor meteo periculoase specifice iernii, Comitetul Local pentru Situații de Urgență prin SVSU al comunei C.A. Rosetti, va executa:

1. Reactivarea Centrului Operativ cu Activitate Temporară (COAT) și asigurarea permanenței ;
2. Se va face prioritizarea acţiunilor de intervenţie, pe localităţi şi categorii de drumuri, funcție de informațiile din teren ;

3. Vor începe acțiunile de deszăpezire pentru asigurarea circulației de strictă necesitate (instituții publice, școli, dispensare medicale, poșta, poliția, etc.).
4. Se va asigura funcţionarea reţelelor de distribuţie a energiei electrice, a serviciilor de utilitate publică, precum şi a reţelelor de comunicaţii telefonice şi de date ;

7. Se va asigura asistenţa medicală de urgenţă în cadrul dispensarului comunal ;

8. Căutarea şi salvarea persoanelor blocate sau sinistrate, din locuinţele afectate ;

9. Asigurarea transportului forţelor şi mijloacelor de intervenţie, persoanelor evacuate şi altor resurse
10. Asigurarea cazării şi adăpostirii persoanelor afectate sau evacuate, pentru primele 72 de ore ;
11. Dacă situația o impune CLSU va putea declara stare de ALERTĂ, cu avizul prefectului județului Tulcea, pentru asigurarea resurselor necesare intervenției și înlăturării efectelor fenomenelor meteo periculoase specifice iernii ;
12. Se va menține ordinea publică prin organele de poliție locale și de poliție de frontieră.
C. După producerea fenomenelor meteo periculoase specifice iernii, Comitetul Local pentru Situații de Urgență prin SVSU al comunei C.A. Rosetti, va executa următoarele acțiuni:

1. Vor continua acțiunile de deszăpezire pentru asigurarea circulației de strictă necesitate a tuturor locuitorilor comunei ;
2. Se va continua căutarea şi salvarea persoanelor blocate sau sinistrate, din locuinţele afectate ;

3. Se va asigura transportul forţelor şi mijloacelor de intervenţie, persoanelor evacuate şi altor resurse ;
4. Se va asigura cazarea şi adăpostirea persoanelor afectate sau evacuate, pentru primele 72 de ore ;

5. Se vor remedia prin firmele specializate toate avariile la reţelele de distribuţie a energiei electrice, a serviciilor de utilitate publică, precum şi a reţelelor de comunicaţii telefonice şi de date ;

6. Se va organizarea transportul, depozitarea şi distribuţia alimentelor de primă necesitate pentru populaţia afectată, care nu are resurse de hrană ;

7. Se va organizarea transportul și distribuţia lemnelor de foc pentru populaţia afectată, care nu mai dispune de mijloace de încălzire ;
8. Orice alte măsuri pentru restabilirea stării de normalitate.

Evaluarea stării și dotării cu mijloace de intervenție, carburant, materiale de intervenție, precum și a spațiilor de cazare pentru persoanele evacuate, existente la nivelul comunei C.A. Rosetti, județul Tulcea, sunt cuprinse în Anexa la prezentul Plan de acțiune pe timpul iernii 2023 - 2024.

